Kry jou Hollywood-lyf só | rooi rose Kry jou Hollywood-lyf só | rooi rose
Kry jou Hollywood-lyf só
Nóg 'n aspek van wyle Hollywood-aktrise, Audrey Hepburn, se lewe is onlangs deur haar seun, Luca Dotti, onthul. In sy boek, Audrey at Home: Memories of My Mother's Kitchen, vertel Dotti sy ma se lewensverhaal. Hierby sluit hy ook van haar gunstelingresepte in en vertel ook wat die geheim tot haar skraal figuur was. Foto: rooi rose
Audrey Hepburn se dieet het onder meer 'n maandelikse detoks-dag behels waartydens sy slegs jogurt en gerasperde appel geëet het. Sy het ook daagliks 'n gesonde ontbyt en 'n stukkie sjokolade geniet. Volgens Dotti het Hepburn dié drie reëls van haar dieet ten alle tye gevolg, maak nie saak waar sy was nie. Hy meen verder dat dit die sleutel tot haar wonderlike figuur was.
Hier is nog dieetplanne wat jy kan probeer
Geen chemiese behandelde produkte soos margarien nie.
Konsolidering: Eet elke dag proteïene met groente. Vrugte, brood en kaas word ook nou toegelaat.
Maer vleis, vis en hoender saam met groente maak die grootste deel uit. Die minimum olyf- en ander kookolie word toegelaat omdat dit 'n laevetdieet is. Kooksproei word eerder aanbeveel. Geen suiker nie.
Dis eintlik 'n nie-dieet en kom uit Mireille Guiliano se boek French Women Don't Get Fat. Franse vroue tel nie kalorieë nie en slaan nie maaltye oor nie. Hulle het 'n liefdesverhouding met gehalte kos en put fynproewersgenot uit hul maaltye. Volg hulle gewoontes na en word maerder en gesonder.
Franse vroue eet met al vyf hul sintuie. Hul maaltye duur langer en daarom word hulle
versadig deur kleiner porsies. Selfs 'n Franse croissant is klein en kan vir ontbyt geëet word. Kaas en beskuitjies na ete? Slegs 'n klein porsie uitstekende brie is vir hulle genoeg.
Dieetfoute om nie te maak nie:
Dieetkundige Madeleine de Villiers sê die meeste van ons wat stadig gewig verloor, maak dié drie foute.
Fout 1: Jy eet te gereeld Dis 'n fout om jou toegelate kos so te versprei dat jy kort-kort peusel. Eet liewer jou hele maaltyd op en wag drie uur voor jy jou tussenhappie eet, pleks daarvan om elke uur ietsie te eet.
Fout 2: Eet bakke slaai Baie diëte stel voor dat jy die honger kol op jou maag stil met 'n groot bak mengelslaai, sommer 'n hele komkommer of borde vol "vry" groente. Maar jy moet juis jou maag laat krimp en gewoond maak aan kleiner porsies sodat minder kos jou versadig. Jou maag is so groot soos jou twee vuiste – en dis hoeveel jy op jou bord mag skep. Moenie hom met groot borde slaai verder rek nie, anders gaan jy altyd eers baie eet voor jy "vol" voel.
Fout 3: Eet tot jy versadig voel As jy "vol" voel, het jy ooreet! Die ideaal is om op daardie punt op te hou waar jy weet jy het plek vir nog. Eet tot jy ligweg versadig is, nie tot jy "vol" voel nie.